ז'אן לאונר מארי פואזיי

זָ'אן-לֵאוֹנָר-מָארִי פּוּאָזֵיי (בצרפתית: Jean Léonard Marie Poiseuille; ) היה פיזיולוג ופיזיקאי צרפתי.

משפחה
הוא היה בנו של הנגר ז'אן בטיסט פואזיי ורעייתו אן ויקטואר (לבית קומון). ב-1829 נישא לבתו של פאנאי דה לה לורט, בונה גשרים ודרכים.

השכלה וקריירה
בשנים 1815 ו-1816 למד באקול פוליטכניק בפריז וב-1828 קיבל תואר דוקטור עם עבודת גמר על הפיזיולוגיה של מחזור הדם (Recherches sur la force du cœur aortique - "מחקרים על כוחו של הלב האאורטלי"). לא ידוע באיזו משרה מקצועית החזיק עד שנת 1860; בשנה זו מונה למפקח על בתי הספר היסודיים בפריז.

הישגים
פואזיי תיאר לראשונה מנומטר כספית (המודינמומטר של פואזיי) להערכת לחץ דם והראה שלחץ הדם עולה בעת נשיפה ויורד בעת שאיפה (1828). הוא עסק בעיקר בפיזיולוגיה של מחזור הדם: תנועת הדם הוורידי (1832) והדם בנימים במערכת הדם (1839), וכן בהשפעת הקור על מחזור הדם הנימי (1839).

עבודות מפורטות נוספות של פואזיי חקרו את התנהגות הזרימה של נוזלים בצינורות (1840–1847). הן הובילו לתובנות יסוד לגבי פרופילי מהירות וצמיגות של נוזלים בצינורות (משוואת האגן-פואזיי 1840, פורסם ב-1846).

פואזיי ניסה ליישם את התובנות שהושגו באמצעות ניסויים פיזיקליים על הפיזיולוגיה. הוא חקר את השפעתם של סמים (1844), האוורור באוניות (1845), מערכת הנשימה (1855), זיהוי גלוקוז באורגניזם החי (1858, 1859), השתנן (אוריאה) (1859) והפיזיולוגיה של מחזור הדם. בין היתר, הוא הניח מראש (א-פריורי) את ההתפשטות האורכית (ולא הרדיאלית) של הנימים במהלך השאיפה, ותוך כדי כך הבחין בזרימת הדם האיטית יותר.

לכבודו נקראו יחידת מידה צרפתית מיושנת לצמיגות דינמית בשם , ומאוחר יותר גם יחידת ה-CGS בשם פואז (Poise).

פואזיי היה עורך-שותף של המילון הרפואי השימושי (Dictionnaire de médecine usuelle).

האגודה הבין-לאומית לביוראולוגיה (International Society of Biorheology) מעניקה מדי שלוש שנים את פרס ז'אן-לאונר-מארי פואזיי.

משוואת האגן-פואזיי
עניינו של פואזיי בפיזיולוגיה של מחזור הדם הוביל אותו גם לניסויים בסיסיים שנגעו להתנהגות הזרימה של נוזלים בצינורות צרים במהירויות נמוכות. בשנים 1840 ו-1841 פרסם תוצאות ניסוי ראשונות על תכונות הזרימה של מים מזוקקים בצינוריות זכוכית קפילריות (נימיות) בקטרים של 0.65–0.015 מ"מ. באופן עקרוני, דובר בהגדרה של צמיגות וסמיכות (נוזלים בתנועה בין דפנות כלים קשיחים). המטרה הייתה חישוב התפלגות המהירות של זרימות פשוטות דרך צינורות (פרופילי גליל קואקסיאליים).

ניסויים ראשונים בנושא זה נערכו כבר בתחילת המאה ה-19 על ידי  ו, אולם עם צינורות בקוטר גדול יותר (תוצאות מדידה שסולפו עקב מערבולות). עם זאת, תוצאות זהות בדיוק לאלו של פואזיי השיג כבר ב-1839 יועץ הבנייה הברלינאי  (1797–1884) עם רדיוסי צינורות של 0.295–0.1276 ס"מ (בטמפרטורה של 1–15 מעלות צלזיוס). האגן הצליח לבצע חישובי צמיגות נכונים של המים, אף על פי שיצא מתוך הנחה (שגויה) של פרופילי מהירות בצורת חרוט. הוא זיהה נכונה כי ההתנגדות (הצמיגות) חייבת להיות מורכבת מאיבר חיכוך ליניארי ומאיבר ריבועי של "הכוח החי" (לחץ).

ב-1860 כינה הפיזיקאי השווייצרי  (1833–1910) משוואה זו בשם "משוואת פואזיי" – פואזיי עצמו והוועדה (שכללה את פרנסואה אראגו [1786–1853],  [1794–1872],  [1793–1871], אנרי ויקטור רניו [1810–1878]), ששפטה את תוצאות הניסוי, לא הזכירו את עבודתו של האגן. החל משנת 1925 (באמצעות וילהלם אוסטוולד) נקרא גודל הזרימה באופן הולם משוואת האגן-פואזיי.

כיבודים, פרסים וחברויות
 פואזיי קיבל את מדליית הזהב של האקדמיה למדעים עבור הדיסרטציה (עבודת הדוקטורט) שלו.
 ב-1837 נבחר לחבר באקדמיה לאופולדינה.
 ב-1842 הוא התקבל ל ול (שוחרי מדע) בפריז.
 הוא החזיק בחברויות באגודות רפואיות של סטוקהולם, ברלין וברסלאו.
 עבור עבודות המחקר הפיזיולוגיות שלו זכה מספר פעמים במדליית מונטיון (1829, 1831, 1835, 1843).

מכתביו
 Recherches sur la force du cœur aortique (מחקרים על כוחו של הלב האאורטלי). Thèse (No. 166), Paris 1828
 Recherches sur la force du cœur aortique (מחקרים על כוחו של הלב האאורטלי). Archives générales de médecine 8 (1828) 550
 Recherches expérimentales sur le mouvement des liquides dans les tubes de très-petit diamètres (מחקרים ניסויים על תנועת נוזלים בצינורות בעלי קוטר קטן מאוד). Comptes rendus hebdomadaires des séances de l’Académie des sciences 11 (1840) 961, 1041, 12 (1841) 112

לקריאה נוספת
 Dictionary of Scientific Biography 11 (1975) 62
 Annales de Physique (Sér. 10) 15 (1913) 411
 Ludwig Schiller (Hrsg.): Drei Klassiker der Strömungslehre: Hagen, Poiseuille, Hagenbach. Akademische Verlagsgesellschaft, Leipzig 1933.

קישורים חיצוניים



ביאורים

הערות שוליים

קטגוריה:בוגרי אקול פוליטקניק
קטגוריה:רופאים צרפתים
קטגוריה:רופאים מהמאה ה-19
קטגוריה:פיזיולוגים צרפתים
קטגוריה:פיזיקאים צרפתים
קטגוריה:צרפתים שנולדו ב-1797
קטגוריה:צרפתים שנפטרו ב-1869